এই রোহিঙ্গাদের বাংলাদেশি নাগরিকত্ব ও পাসপোর্ট প্রাপ্তি বিস্ময়কর। অর্থাৎ আমলা ও দালালদের দ্বারা ঘটানো বলে সন্দেহ। তারও যথাযথ তদন্ত হওয়া প্রয়োজন। বস্তুত প্রায় ২৫ বা ৩০ বছর আগে জামায়াতি এক পরিকল্পনার কথা শুনেছিলাম। পাকিস্তানের সহযোগিতায় বাংলাদেশের পূর্বাঞ্চলের কয়েকটি সীমান্ত জেলা ও মিয়ানমারের মুসলিম অধ্যুষিত আরাকান অঞ্চল মিলে একটি পৃথক ইসলামী রাষ্ট্র গঠন ছিল ওই পরিকল্পনাধীন বিষয়। তখন বাংলাদেশে পাকিস্তানের হাইকমিশনার এবং ওই হাইকমিশন কার্যালয়ের কিছু কর্মকর্তাকে নিয়মিত রোহিঙ্গা বসতিগুলোতে দেখা যেত প্রায়ই।